Columbia a făcut spectacol în fața "tricolorilor" lui Edi Iordănescu. Sud-americanii ne-au condus cu 3-0, însă puteau să mai marcheze în câteva rânduri și au reușit să pună capăt seriei de meciuri fără victorie împotriva României.
Columbia a surclasat echipa națională a României la Madrid, cu James Rodriguez și Luiz Diaz în prim plan. Sud-americanii care au ajuns la 21 de meciuri consecutive fără înfrângere au reușit să marcheze un moment simbolic prin reușita lui Yaser Asprilla, mijlocașul lui Watford.
Columbianul l-a învins pe Horațiu Moldovan în minutul 80, la doar 7 minute după ce a intrat pe teren în locul lui Cordoba, primul marcator al sud-americanilor.
Numele lui Yaser aduce aminte de fostul mare atacant al Columbiei care a fost pe teren la meciurile de poveste de la Campionatul Mondial împotriva României, Faustino Asprilla.
Fostul mare atacant le-a pus probleme mari fundașilor româniei cu tehnica sa în regim de viteză atât la partida din 1994 și 1998 împotriva "tricolorilor" la Campionatul Mondial.
Faustino Asprilla nu are însă nicio relație de rudenie cu Yaser Asprilla, marcatorul celui de-al treilea gol în poarta României, iar coincidența de nume este remarcabilă.
Legenda fotbalului columbian a făcut carieră în Serie A și l-a lăudat pe un jucător al naționalei României:"Bravissimi! Man mi se pare un jucător de nivelul lui Milan. A atins momentul în care poate face pasul către un club mare.
Pentru orice echipă din Italia care-și propune să cucerească titlul, Man ar trebui să fie o opțiune prioritară în următorul mercato", a spus Asprilla pentru sportpesurse.ro.
România a pierdut cu 2-3 amicalul împotriva Columbiei, iar jucătorii lui Edi Iordănescu mai au la dispoziție două meciuri de pregătire înainte de Campionatul European. "Tricolorii" vor întâlni pe 4 iunie Bulgaria și pe 8 iunie Liechtenstein.